**R O M Â N I A**

# **CONSILIUL LOCAL AL COMUNEI ALEXANDRU ODOBESCU JUDETUL CALARASI**

**HOTĂRÂRE**

**nr. 41 din 23.05.2023**

**privind participarea comunei ALEXANDRU ODOBESCU, județul Călărași la parteneriatul LEADER cu denumirea ASOCIAȚIA GRUPUL DE ACȚIUNE LOCALĂ BĂRĂGANUL DE SUD-EST**

Având în vedere temeiurile juridice și legale, respectiv prevederile:

a) art. 15 alin. (2), art. 120 alin. (1), art. 121 alin. (1) și alin. (2) și art. 138 alin. (4) şi alin. (5) din Constituţia României, republicată;

b) art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Codul civil;

d) Ordonanței Guvernului nr. 26/2000 cu privire la asociații și fundații, cu modificările și completările ulterioare;

e) prevederile art. 84, art. 91, și art. 129 alin. (1), alin. (2) lit. b) și e), alin. (9) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând act de:

a)prevederile Planului Național Strategic PAC 2023 – 2027;

b)necesitatea accesării sprijinului pregătitor pentru elaborarea noii Strategii de Dezoltare

Locală 2023-2027 și implicit, depunerea și implementarea acesteia în noua perioadă de programare, conform PNS 2023 - 2027;

ținând seamă de:

1. referatul de aprobare elaborat de către primarul comunei privind acordul comunei prin Consiliul Local al comunei ALEXANDRU ODOBESCU, județul CĂLĂRAȘI de a participa la parteneriatul LEADER cu denumirea „ASOCIAȚIA GRUPUL DE ACȚIUNE LOCALĂ BĂRĂGANUL DE SUD-EST” și susținerea în vederea obținerii sprijinului pregătitor, selecției și implementării Strategiei de Dezvoltare Locala 2023-2027 prin accesarea Planului Național Strategic PAC 2023 – 2027, respectiv a Fondului European Agricol pentru Dezvoltare Rurala, a Programului Incluziune și Demnitate Socială, respectiv a Fondului Social European Plus, după caz, înregistrat la nr. 2248/17.05.2023;
2. raportul compartimentului de resort din cadrul aparatului de specialitate al primarului, înregistrat cu nr. 2240/17.05.2023;
3. proiectul de hotărâre nr.2249/17.05.2023;
4. avizul favorabil al comisiei de specialitate a Consiliului Local;

În temeiul prevederilor art. 139 alin. (1) și art. 196 alin. (1) lit. a) din O.U.G. nr. 57 din 3 iulie 2019 privind Codul administrativ, cu modificările și completările ulterioare,

 ***CONSILIUL LOCAL AL COMUNEI ALEXANDRU ODOBESCU, întrunit în ședință extraordinară, adoptă prezenta hotărâre:***

***Art. 1.-*** Se aprobă participarea comunei ALEXANDRU ODOBESCU, Județul Călărași, la parteneriatul LEADER cu denumirea „ASOCIAȚIA GRUPUL DE ACȚIUNE LOCALĂ ,,BĂRĂGANUL DE SUD-EST” și susținerea parteneriatului în vederea obținerii sprijinului pregătitor, pentru selecția și implementarea Strategiei de Dezvoltare Locala 2023-2027 prin accesarea Planului Național Strategic PAC 2023 – 2027, respectiv a Fondului European Agricol pentru Dezvoltare Rurală, a Programului Incluziune și Demnitate Socială, respectiv a Fondului Social European Plus, după caz.

***Art. 2.-*** Se aprobă menținerea teritoriului comunei ALEXANDRU ODOBESCU , județul Călărași în cadrul parteneriatului ASOCIAȚIA GRUPUL DE ACȚIUNE LOCALĂ „BĂRĂGANUL DE SUD-EST” pe toată perioada Planului Național Strategic 2023 – 2027.

***Art. 3.-*** Comuna ALEXANDRU ODOBESCU, județul Călărași nu va adera la alt parteneriat de tip LEADER pentru a implementa o Strategie de Dezvoltare Locală cu finanțare prin Planul Național Strategic 2023 – 2027, iar teritoriul său administrativ nu va face parte din zona eligibilă a unui alt parteneriat de tip LEADER cu finanțare prin Planul National Strategic 2023 – 2027.

***Art. 4.-*** Se desemnează ASOCIAȚIA GRUPUL DE ACȚIUNE LOCALĂ ,,BĂRĂGANUL DE SUD-EST” să reprezinte parteneriatul în calitate de solicitant al sub-măsurii 19.1.

***Art. 5.-***  Se desemnează primarul comunei ALEXANDRU ODOBESCU, județul Călărași să reprezinte comuna ALEXANDRU ODOBESCU, județul Călărași în cadrul parteneriatului ASOCIAȚIA GRUPUL DE ACȚIUNE LOCALĂ „BĂRĂGANUL DE SUD-EST” și să semneze orice document necesar.

***Art. 6.-*** Pentru ducerea la îndeplinire a prezentei hotărâri se împuternicește domnul EREMIA NICULAE, primarul comunei.

***Art. 7.-*** Prezenta hotărâre se comunică, în mod obligatoriu, prin intermediul secretarului general al comunei, în termenul prevăzut de lege, primarului comunei ALEXANDRU ODOBESCU, prefectului județului Călărași și se aduce la cunoștință publică prin publicarea în Monitorul Oficial Local, în format electronic, la adresa [www.primariaodobescu.ro](http://www.primariaodobescu.ro)., în subeticheta „HOTĂRÂRILE AUTORITĂŢII DELIBERATIVE”, pentru înscrierea în Registrul pentru evidența hotărârilor autorității deliberative, prin grija administratorului public al comunei.

**Hotărârea a fost adoptată în prezenta a 10 consilieri, cu 10 voturi pentru din 11 consilieri aleși.**

|  |  |
| --- | --- |
| PREŞEDINTE DE ŞEDINŢĂ,MANEA VIRGIL | Contrasemnează pentru legalitateSecretarul general al comunei,ILIE DOINITA |